Politsei- ja Piirivalveamet

Politsei- ja Piirivalveamet (PPA) on Eesti korrakaitse keskasutus, mis loodi Siseministeeriumi haldusalas 1. jaanuaril 2010 Politseiameti, Keskkriminaalpolitsei, Julgestuspolitsei, Piirivalveameti ja Kodakondsus- ja Migratsiooniameti ühendamisel.Politsei ja piirivalve seadus, RT I 2009, 26, 159

Politsei- ja Piirivalveameti põhiülesanneteks on avaliku korra kaitsmine, piirihalduse asjade korraldamine, merereostuse avastamine ja likvideerimine, merel otsingu- ja päästetööde korraldamine ning kodakondsuse ja migratsiooni valdkonna asjade korraldamine.

Organisatsiooni üldnimetus on politsei.

 Ajalugu 
Politseiameti, Piirivalveameti ning Kodakondsus- ja Migratsiooniameti ühendamist hakati ette valmistama 2006. aastal, kui sai selgeks, et Eesti liitub Schengeni viisaruumiga. Sellega kaasnes vajadus ühendada piirivalve, migratsioonijärelevalve ja politsei valdkond. Siseministeeriumis selgitati välja siseturvalisuse valdkonna peamised probleemid ning lahendusena pakuti välja valdkonna asutuste liitmine.Politsei- ja Piirivalveameti moodustamise kulg ja tulemuslikkus. Riigikontrolli aruanne Riigikogule, Tallinn, 19. aprill 2016. Vaadatud 20.12.2021.

Aprillis 2007 alustas tööd asutuste ühendamise ettevalmistamise töörühm, mis koostas ühendamise aluseks oleva memo Vabariigi Valitsusele. Sama aasta oktoobris alustas tööd asutuste ühendamise projektimeeskond, kelle eestvedamisel valmis asutuste ühendamise SWOT-analüüs. Jaanuaris 2008 andis valitsus heakskiidu ametite ühendamiseks. Ühendamise kuupäevaks määrati 1. jaanuar 2010.

Mais 2009 võttis Riigikogu vastu politsei ja piirivalve seaduse ja juunis nimetas valitsus ametisse PPA peadirektori. Augustis 2009 lõpetas tegevuse PPA ühendamise projektimeeskond ja edasisi tegevusi juhtis PPA tulevane peadirektor.

1. jaanuaril 2010 jõustusid ühendamiseks vajalikud seadused ning tööd alustas Politsei- ja Piirivalveamet.

1. jaanuaril 2012 jõustunud PPA uue põhimäärusega kaotati prefektuurid iseseisvate politseiasutustena ja juhtimine tsentraliseeriti. Sama aasta novembris kaotati PPA struktuurist koordinatsioonibürood.

1. oktoobril 2014 jõustunud PPA uue põhimäärusega kaotati valdkondlik struktuur ning algas üleminek teenusepõhisele juhtimisele.

 PPA peadirektorid 

 2010 – 2013 Raivo Küüt
 2013 – 2023 Elmar Vaher
 2023 –         Egert Belitšev

 Ülesanded 
Politsei- ja Piirivalveameti ülesanded, õigused ja kohustused on paika pandud politsei ja piirivalve seaduse ja asutuse põhimäärusega. Organisatsiooni peamised ülesanded on seotud avaliku korra tagamisega, süütegude uurimise ja ennetamisega, piiri valvamise, merepääste ning isiku Eestis viibimise aluste ja staatuse määratlemise ning isikut tõendavate dokumentide väljastamisega.

PPA ülesanneteks vastavalt asutuse põhimäärusele on:

 süütegude ennetamine ja riikliku järelevalve teostamine õigusaktides sätestatud juhtudel ja korras;
 süütegude menetlemine ja karistuste täideviimine õigusaktides sätestatud juhtudel ja korras;
 isiku identiteedi haldamine ning dokumentide ja tegevuslubade väljaandmine õigusaktides sätestatud juhtudel ja korras;
 migratsiooni- ja piirihalduse korraldamine;
 otsingu- ja päästetööde tegemine ning merereostuse avastamise ja likvideerimise korraldamine õigusaktides sätestatud juhtudel ja korras;
 kaitsealuste isikute kaitsmine ning määratud objektide valvamine õigusaktides sätestatud juhtudel ja korras;
 ameti ülesannete täitmiseks vajaliku koostöö arendamine teiste riigiasutuste, kohaliku omavalitsuse üksuste, valitsusväliste organisatsioonide, avalikkuse ning välisriikide asjaomaste ametiasutuste ja rahvusvaheliste organisatsioonidega;
 ameti tegevusvaldkonnas Euroopa Liidu õigusaktist või muust rahvusvahelisest kohustusest tuleneva riikliku kontaktpunkti ülesannete täitmine;
 ameti arengudokumentide väljatöötamine ning ettepanekute tegemine ameti tegevusvaldkonnaga seotud poliitikate ja arengudokumentide, tegevusvaldkonda reguleerivate õigusaktide ja standardite väljatöötamiseks või muutmiseks, arvamuse andmine ameti tegevusvaldkonda puudutavate õigusaktide eelnõude kohta ning osalemine nende väljatöötamisel;
 muude ameti tegevusvaldkonnaga seotud tasuliste teenuste osutamine õigusaktides sätestatud korras, kui selle tegevusega ei takistata põhiülesannete täitmist;
 muude seadusest ja selle alusel antud õigusaktidest tulenevate ülesannete täitmine.

Tööliinist sõltumata on PPA-l üks eesmärk – olla selleks, et aidata. 

 Juhtimine ja ülesehitus 

 Personal 
pisi|Piirivalve ja politsei ühispatrull 2008. aastal
pisi|Politseisõiduk 2016. aastal
pisi|Politseisõiduk 2019. aastal
pisi|Politseisõiduk 2023. aastal
Politsei- ja Piirivalveametis töötab ligikaudu 5000 inimest. Lisaks tegutseb Eestis 1500 vabatahtlikku abipolitseinike ja vabatahtlike merepäästjatena. 

Kõik eriteenistujad on politseiametnikud, sõltumata nende täpsemast ametinimetusest, milleks võib näiteks olla piirivalvur, liikluspolitseinik, menetleja või piloot. 

 Ametikohad 
Politsei- ja Piirivalveametis jagunevad ametikohad juhi ja spetsialisti ametikohtadeks. Spetsialisti ametikohad jagunevad omakorda peaspetsialisti, juhtivspetsialisti, vanemspetsialisti ja nooremspetsialisti ametikohaks.

 Teenistusastmed 
AuasteAmetikoht87x87px PolitseikindralPPA peadirektor87x87px PolitseikindralinspektorPPA peadirektor
PPA peadirektori asetäitja87x87px PolitseikolonelPPA peadirektor
PPA peadirektori asetäitja

Prefekt87x87px PolitseikolonelleitnantPPA peadirektori asetäitja
Prefekt

PPA struktuuriüksuse juht

Peaspetsialist87x87px PolitseimajorPrefekt
PPA struktuuriüksuse juht

Peaspetsialist87x87px PolitseikaptenPPA struktuuriüksuse juht
Peaspetsialist

Juhtivspetsialist87x87px PolitseileitnantPPA struktuuriüksuse juht
Peaspetsialist

Juhtivspetsialist87x87px VanemkomissarPPA struktuuriüksuse juht
Peaspetsialist

Juhtivspetsialist

Vanemspetsialist87x87px KomissarJuhtivspetsialist
Vanemspetsialist87x87px Ülemkonstaabel, üleminspektorVanemspetsialist87x87px Vanemkonstaabel, vaneminspektorVanemspetsialist
Nooremspetsialist87x87px Konstaabel, inspektorVanemspetsialist
Nooremspetsialist87x87px Nooremkonstaabel, nooreminspektorNooremspetsialist

Juhtimine

 Peadirektor 
Politsei- ja Piirivalveametit juhib peadirektor. Peadirektorile alluvad vahetult peadirektori asetäitjad ja keskkriminaalpolitsei juht, prefektid, siseauditibüroo juht ja sisekontrollibüroo juht. Peadirektori äraolekul asendab teda peadirektori asetäitja.  

PPA peadirektori nimetab ametikohale viieks aastaks Vabariigi Valitsus valdkonna eest vastutava ministri ettepanekul, kuulates ära Riigikogu õiguskomisjoni arvamuse. 

 Peadirektori asetäitjad 
Politsei- ja Piirivalveameti koosseisus on neli peadirektori asetäitjat: 

 peadirektori asetäitja arenduse alal; 
 peadirektori asetäitja varade alal; 
 peadirektori asetäitja piirivalve alal; 
 keskkriminaalpolitsei juht. 

Peadirektori asetäitjale arenduse alal allub arendusosakond, peadirektori asetäitjale varade alal allub administratsioon, peadirektori asetäitjale piirivalve alal allub piirivalveosakond ja  keskkriminaalpolitsei juhile allub keskkriminaalpolitsei.

PPA peadirektori asetäitja nimetab ametikohale valdkonna eest vastutav minister Politsei- ja Piirivalveameti peadirektori ettepanekul.

 Prefekt 
Prefekt juhib ja korraldab prefektuuri tööd. PPA prefekti nimetab ametikohale valdkonna eest vastutav minister Politsei- ja Piirivalveameti peadirektori ettepanekul.

 Juhtkond 
8. jaanuari 2026. aasta seisuga kuuluvad Politsei- ja Piirivalveameti juhtkonda: 

 Egert Belitšev, peadirektor
 Kristi Mäe, peadirektori asetäitja arenduse alal
 Veiko Kommusaar, peadirektori asetäitja piirivalve alal
 Janne Alavere, peadirektori asetäitja varade alal
 Leho Laur, keskkriminaalpolitsei juht
 Ats Kübarsepp, Põhja prefektuuri prefekt
 Vaiko Vaher, Lõuna prefektuuri prefekt
 Tarvo Kruup, Ida prefektuuri prefekt
 Argo Tali, Lääne prefektuuri prefektJuhtkond. Politsei- ja Piirivalveameti veebisait]

 Struktuuriüksused 

 arendusosakond;
 analüüsibüroo
 eelarvebüroo
 ennetuse- ja süüteomenetluse büroo
 identiteedi ja staatuse büroo
 rahvusvahelise koostöö büroo
 strateegiabüroo
 valmisoleku ja reageerimise büroo
 keskkriminaalpolitsei;
 piirivalveosakond;
 kriisideks valmisoleku büroo
 piirihaldusbüroo
 rahvusvahelise operatiivinfo büroo
 lennusalk
 laevastik
 Põhja prefektuur;
 Ida prefektuur;
 Lõuna prefektuur;
 Lääne prefektuur;
 administratsioon;
 kommunikatsioonibüroo
 logistikabüroo
 õigusbüroo
 personalibüroo
 teabehaldusbüroo
 sisekontrollibüroo;
 siseauditibüroo.

 Statistika 

 Ööpäevas sõidavad patrullid inimestele appi keskmiselt 400 korral.
 Aastas uuritakse 26 000 kuritegu ja menetletakse 130 000 väärtegu.
 Aastas antakse inimestele välja pool miljonit isikut tõendavat dokumenti.
 Pidevalt on politsei valve all 338 kilomeetri pikkune idapiir, mis on ühtlasi Euroopa Liidu välispiiriks.

 Vaata ka 

 Radar (ajakiri)
 Veebikonstaabel<ref>"Eesti veebisaitidel alustab tööd FBI ehk Facebooki-inspektor" Eesti Päevaleht, 1. juuni 2011

 Vaata ka 
 Siseministeeriumi infotehnoloogia- ja arenduskeskus
 Abipolitseinik

Viited

Välislingid
Politsei- ja Piirivalveameti koduleht
"Politsei- ja piirivalveamet läheb palgata puhkusele" Delfi, 1. aprill 2010
"Siseminister: politsei võib muutuda aeglasemaks" Postimees, 6. aprill 2010
"Politseijuhtide palgad vähenesid möödunud aastal" e24.ee, 31. märts 2010
Madis Filippov, Raul Sulbi, Politsei kutseühing muretseb PPA pärast, Postimees, 4. märts 2012
Uuring: politsei- ja piirivalveameti sisekliima on paranemas, Postimees, 26. märts 2012

Kategooria:Eesti riigiametid